ระบบไฟล์เซตตะไบต์

ระบบไฟล์เซตตะไบต์ หรือ แซดเอฟเอส () เป็นระบบไฟล์ที่พัฒนาโดยบริษัทซัน ไมโครซิสเต็มส์เพื่อใช้กับระบบปฏิบัติการ Solaris ความสามารถที่โดดเด่นของ ZFS คือสามารถเก็บข้อมูลจำนวนมหาศาล และความสามารถด้านเสถียรภาพของระบบไฟล์อื่นๆ เช่น RAID-Z, snapshot, copy-on-write

ZFS ถูกพัฒนาขึ้นภายใต้สัญญาอนุญาตโอเพนซอร์สผ่าน OpenSolaris ตั้งแต่ปีค.ศ. 2005 ซึ่งได้ถูกฟอร์กไปใช้กับลินุกซ์ แมคโอเอส และฟรีบีเอสดี ก่อนที่ตัวต้นฉบับถูกเปลี่ยนสัญญาอนุญาตกลายเป็นสัญญาอนุญาตจำกัดสิทธิ์หลังถูกออราเคิลคอร์ปอเรชันเข้าซื้อกิจการในปีค.ศ. 2009 OpenZFS ได้ถูกก่อตั้งขึ้นในปีค.ศ. 2010 เพื่อที่มีเป้าหมายในการประสานงานการพัฒนาฟอร์กโอเพนซอร์ส ZFS

 ประวัติการพัฒนา 
ZFS ถูกพัฒนาขึ้นโดยทีมนักพัฒนาจากซัน นำโดย Jeff Bonwick โดย ZFS เปิดตัวในวันที่ 14 กันยายน 2004 และซอร์สโค้ดของ ZFS ถูกนำเข้ารวมกับรุ่นหลักของ Solaris เมื่อวันที่ 31 ตุลาคม 2005 และแจกจ่ายกับ OpenSolaris รุ่น build 27 เมื่อวันที่ 16 พฤศจิกายน 2005 ซันได้ประกาศว่าจะนำ ZFS เข้าไปรวมกับ Solaris 10 รุ่นอัปเดต 6/06 ในเดือนมิถุนายน 2006 ซึ่งนับเป็นเวลาหนึ่งปีถัดจากการเปิดตัว ZFS ต่อชุมชนนักพัฒนา Solaris

หมวดหมู่:ระบบไฟล์คอมพิวเตอร์